സസ്യ എണ്ണകളുടെ പട്ടിക

സസ്യങ്ങൾ നിന്ന് വേർതിരിച്ചെടുക്കുന്ന ട്രൈ ഗ്ലിസറൈഡ്സുകളാണ് സസ്യ എണ്ണകൾ. ഈ എണ്ണകളിൽ ചിലത് സഹസ്രാബ്ദങ്ങളായി മനുഷ്യ സംസ്കാരത്തിന്റെ ഭാഗമാണ്. ഭക്ഷ്യയോഗ്യമായ സസ്യ എണ്ണകൾ ഭക്ഷണത്തിലും പാചകത്തിലും അനുബന്ധകാര്യങ്ങൾക്കും ഉപയോഗിക്കുന്നു. ഭക്ഷ്യയോഗ്യമായതും അല്ലാത്തതുമായ പല എണ്ണകളും എണ്ണ വിളക്കുകൾ കത്തിക്കാനും, പെട്രോളിയം അടിസ്ഥാനമാക്കിയുള്ള ഇന്ധനങ്ങൾക്ക് ബദൽ ഇന്ധനമായും ഉപയോഗിക്കുന്നു. വുഡ് ഫിനിഷിംഗ്, ഓയിൽ പെയിന്റിംഗ്, ചർമ്മ സംരക്ഷണം എന്നിവയാണ് ഇവയുടെ മറ്റ് ചില ഉപയോഗങ്ങൾ.

 നിർവചനം 
മുറിയിലെ ഊഷ്മാവിൽ ദ്രാവകരൂപത്തിലുള്ള പദാർത്ഥങ്ങളെ മാത്രം സൂചിപ്പിക്കുന്നതായി "സസ്യ എണ്ണ" എന്ന പദം നിർവചിക്കാം, അല്ലെങ്കിൽ ഒരു നിശ്ചിത താപനിലയിൽ ഒരു വസ്തുവിന്റെ അവസ്ഥ (ദ്രാവകം അല്ലെങ്കിൽ ഖര) കണക്കിലെടുക്കാതെയും വിശാലമായും ഇതിനെ നിർവചിക്കാം. ഈ പട്ടികയിലെ ഭൂരിഭാഗം എണ്ണകളും ഈ നിർ‌വ്വചനങ്ങളുമായി യോജിക്കുന്നുണ്ടെങ്കിലും, ചിലത് ഈ പദത്തിന്റെ എല്ലാ ധാരണകൾ‌ക്കും അനുസരിച്ച് സസ്യ എണ്ണകളായി കരുതിയിട്ടില്ല.

 വർഗ്ഗീകരണം 
സസ്യ എണ്ണകളെ പല തരത്തിൽ തരംതിരിക്കാം. ഉദാഹരണത്തിന്, അവയുടെ ഉപയോഗത്തിന്റെയോ അല്ലെങ്കിൽ അവ വേർതിരിച്ചെടുക്കാൻ ഉപയോഗിക്കുന്ന രീതിയിലൂടെയോ അടിസ്ഥാനത്തിൽ. ഈ ലേഖനത്തിൽ, സസ്യ എണ്ണകളെ സാധാരണ ഉപയോഗ ക്ലാസുകളായി തിരിച്ചിരിക്കുന്നു.

 വേർതിരിച്ചെടുക്കൽ രീതി 
സസ്യങ്ങളിൽ നിന്ന് എണ്ണ വേർതിരിച്ചെടുക്കാൻ ഉപയോഗിക്കുന്ന രീതിയുടെ അടിസ്ഥാനത്തിൽ തരംതിരിച്ച നിരവധി സസ്യ എണ്ണകൾ ഉണ്ട്. ചെടിയുടെ  എണ്ണ വേർതിരിച്ചെടുക്കാൻ പറ്റിയ ഭാഗത്ത് മർദ്ദം ചെലുത്തി,  എണ്ണ (ആട്ടിയ എണ്ണ അല്ലെങ്കിൽ അമർത്തിയ) വേർതിരിച്ചെടുക്കുന്നു. ഈ പട്ടികയിൽ ഉൾപ്പെടുത്തിയിരിക്കുന്ന എണ്ണകൾ ഇത്തരത്തിലുള്ളതാണ്. സസ്യങ്ങളുടെ ഭാഗങ്ങൾ വെള്ളത്തിലോ മറ്റൊരു ലായകത്തിലോ ലയിപ്പിച്ചുകൊണ്ട് സസ്യങ്ങളിൽ നിന്ന് അരിച്ച എണ്ണകൾ വേർതിരിച്ചെടുക്കാം. പ്ലാന്റ് മെറ്റീരിയലിൽ നിന്ന് എണ്ണ വാറ്റിയെടുക്കുന്നതിലൂടെയും ഈ മിശ്രിതം വേർതിരിക്കാം. ഈ രണ്ടാമത്തെ രീതി ഉപയോഗിച്ച് വേർതിരിച്ചെടുത്ത എണ്ണകളെ സുഗന്ധ എണ്ണകൾ എന്ന് വിളിക്കുന്നു. സുഗന്ധ എണ്ണകൾക്ക് പലപ്പോഴും ആട്ടിയതോ അരിച്ചതോ ആയ സസ്യ എണ്ണകളേക്കാൾ വ്യത്യസ്ത ഗുണങ്ങളും ഉപയോഗങ്ങളുമുണ്ട്. അവസാനമായി, സസ്യങ്ങളുടെ ഭാഗങ്ങൾ അടിസ്ഥാന എണ്ണയിൽ ചേർത്ത് മാസിറേറ്റഡ് ഓയിലുകൾ നിർമ്മിക്കുന്നു, ഈ പ്രക്രിയയെ ലിക്വിഡ്-ലിക്വിഡ് എക്സ്ട്രാക്ഷൻ എന്ന് വിളിക്കുന്നു.

 സ്രോതസ്സുകളും ഉപയോഗങ്ങളും 
എല്ലാ സസ്യ എണ്ണകളും സസ്യങ്ങളുടെ പഴങ്ങളിൽ നിന്നോ വിത്തുകളിൽ നിന്നോ വേർതിരിച്ചെടുക്കുന്നതല്ല. ഉദാഹരണത്തിന്, എണ്ണപ്പനകളിൽ നിന്ന് പാം ഓയിൽ വേർതിരിച്ചെടുക്കുന്നു, സോയാബീൻ എണ്ണ സോയാബീൻ വിത്തിൽ നിന്ന് വേർതിരിച്ചെടുക്കുന്നു. സമാന സസ്യഭാഗങ്ങളിൽ നിന്ന് വേർതിരിച്ചെടുത്ത എണ്ണകളെ ഗ്രൂപ്പുചെയ്യുന്നതിലൂടെയും സസ്യ എണ്ണകളെ തരംതിരിക്കാം. ഉദാ: "നട്ട് ഓയിൽസ്" പോലുള്ളവ .

 ഉപയോഗം 
സസ്യങ്ങളിൽ നിന്നുള്ള എണ്ണകൾ വിവിധ ആവശ്യങ്ങൾക്കായി ഉപയോഗിക്കുന്നു. ഭക്ഷ്യയോഗ്യമായ സസ്യ എണ്ണകൾ പാചകത്തിനോ ഭക്ഷണ അഡിറ്റീവുകളായോ ഉപയോഗിക്കാം. ഭക്ഷ്യയോഗ്യമായതും അല്ലാത്തതുമായ പല സസ്യ എണ്ണകളും ഇന്ധനമായി കത്തിക്കുന്നു, ഉദാഹരണത്തിന് പെട്രോളിയം അടിസ്ഥാനമാക്കിയുള്ള ഇന്ധനങ്ങൾക്ക് പകരമായി. ചിലത് സൗന്ദര്യവർദ്ധക വസ്തുക്കൾ, മെഡിക്കൽ ആവശ്യങ്ങൾ, വുഡ് ഫിനിഷിംഗ്, ഓയിൽ പെയിന്റിംഗ്, മറ്റ് വ്യാവസായിക ആവശ്യങ്ങൾ എന്നിവയ്ക്കും ഉപയോഗിക്കാം.

 ഭക്ഷ്യ എണ്ണകൾ 

 പ്രധാന എണ്ണകൾ 

 വെളിച്ചെണ്ണ: ഒരു പാചക എണ്ണ, മെഡിക്കൽ, വ്യാവസായിക ഉപയോഗങ്ങളും ഉണ്ട്. തേങ്ങയുടെ കേർണലിൽ നിന്നോ മാംസത്തിൽ നിന്നോ വേർതിരിച്ചെടുക്കുന്നു. ഉഷ്ണമേഖലാ പ്രദേശങ്ങളിൽ സാധാരണമായി കാണൂന്നു.
 ചോള എണ്ണ (ധാന്യ എണ്ണ): സാലഡ്, പാചക എണ്ണ എന്നിവയ്ക്കുപയോഗിക്കുന്ന പ്രധാന എണ്ണകളിലൊന്നാണ്.
 കനോല ഓയിൽ : ലോകമെമ്പാടും ഏറ്റവുമധികം വിറ്റഴിക്കപ്പെടുന്ന പാചക എണ്ണയായ കനോല ഓയിൽ വീട്ടാവശ്യങ്ങൾക്കും വ്യാവസായികമായും സാലഡായും പാചക എണ്ണയായും ഉപയോഗിക്കുന്നു. ഇന്ധന വ്യവസായത്തിലും ഇത് ഒരു ജൈവഇന്ധനമായി ഉപയോഗിക്കുന്നു.
 പരുത്തിക്കുരു എണ്ണ:  സാലഡായും പാചക എണ്ണയായും  വീട്ടാവശ്യങ്ങൾക്കും വ്യാവസായികആവശ്യങ്ങൾക്കും ഉപയോഗിക്കുന്നു.
 ഒലിവ് ഓയിൽ: പാചകം, സൗന്ദര്യവർദ്ധക വസ്തുക്കൾ, സോപ്പുകൾ, പരമ്പരാഗത എണ്ണ വിളക്കുകൾക്ക് ഇന്ധനം എന്നിവയ്ക്കായി ഉപയോഗിക്കുന്നു.
 പാം ഓയിൽ: ഏറ്റവും കൂടുതൽ ഉൽപാദിപ്പിക്കുന്ന ഉഷ്ണമേഖലാപ്രദേശത്തുള്ള എണ്ണ. പശ്ചിമാഫ്രിക്കൻ, ബ്രസീലിയൻ പാചകരീതികളിൽ ജനപ്രിയമാണ് ഇവ. ജൈവ ഇന്ധനം നിർമ്മിക്കാനും ഇത് ഉപയോഗിക്കുന്നു.
 നിലക്കടല എണ്ണ ( കപ്പലണ്ടി എണ്ണ ): സാലഡ് ഡ്രസ്സിംഗായി ഉപയോഗിക്കുന്ന തെളിമയുള്ള എണ്ണ. ഉയർന്ന പുക സീമ കാരണം, പ്രത്യേകിച്ച് വറുക്കാൻ ഉപയോഗിക്കുന്നു.
 റാപ്സീഡ് ഓയിൽ: ഏറ്റവും വ്യാപകമായി ഉപയോഗിക്കുന്ന പാചക എണ്ണകളിലൊന്നായ കനോല ഓയിൽ ഉൾപ്പെടെന്നുവയാണ് റാപ്സീഡ് ഓയിൽ .
 ചെണ്ടൂരകം എണ്ണ: 1960 കളിൽ പെയിന്റ് വ്യവസായത്തിൽ ഉപയോഗിച്ചിരുന്ന ചെണ്ടൂരകംഎണ്ണ, ഇപ്പോൾ കൂടുതലും പാചക എണ്ണയാണ് ഉപയോഗിക്കുന്നത്.
 എള്ള് എണ്ണ (നല്ലെണ്ണ). കോൾഡ് പ്രെസ്സിംഗ് വഴി ഇളം നിറമുള്ള എണ്ണയായും, ഹോട്ട് പ്രെസ്സിംഗ് വഴി കടും നിറമുള്ള എണ്ണയായും ഇത് നിർമ്മിക്കപ്പെടുന്നു.
 സോയാബീൻ ഓയിൽ: സോയാ സംസ്ക്കരിക്കുന്നതിന്റെ ഉപോൽപ്പന്നമായി ഉൽ‌പാദിപ്പിക്കുന്ന ഒരു എണ്ണയാണ് സോയാബീൻ ഓയിൽ .
 സൂര്യകാന്തി എണ്ണ: സാധാരണ പാചക എണ്ണയായ സൂര്യകാന്തി എണ്ണ ബയോഡീസൽ നിർമ്മിക്കാനും ഉപയോഗിക്കുന്നു.

 എണ്ണക്കുരുക്കളിൽ നിന്നുള്ളഎണ്ണ (നട്ട് ഓയിൽ) 
കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Hazelnuts.jpg|ലഘുചിത്രം|കോമൺ ഹാസലിൽ നിന്നുള്ള ഹാസൽനട്ട്, ഹാസൽനട്ട് ഓയിൽ നിർമ്മിക്കാൻ ഉപയോഗിക്കുന്നുനട്ട് ഓയിലുകൾ സാധാരണയായി പാചകത്തിൽ ഉപയോഗിക്കുന്നു, അവയുടെ സ്വാദിന്. വിത്തിൽ നിന്ന്, എണ്ണ വേർത്തിരിച്ചെടുക്കുന്നതിനുള്ള ബുദ്ധിമുട്ട് കാരണം ഇവയിൽ മിക്കതും വളരെ വിലയേറിയതാണ്.

 ബദാം ഓയിൽ : പ്രാഥമികമായി സൗന്ദര്യവർദ്ധക വസ്തുക്കളുടെ നിർമ്മാണത്തിൽ ഉപയോഗിക്കുന്ന ഇവ ഭക്ഷ്യ എണ്ണയായും ചിലപ്പോൾ ഉപയോഗിക്കുന്നു,.Axtell, 
 ബീച്ച് നട്ട് ഓയിൽ: ഫാഗസ് സിൽവറ്റിക്ക കുരുവിൽ നിന്നുള്ള ബീച്ച് നട്ട് ഓയിൽ യൂറോപ്പിലെ ഒരു ഭക്ഷ്യ എണ്ണയാണ്, ഇത് സലാഡുകൾക്കും പാചകത്തിനും ഉപയോഗിക്കുന്നു.
 ബ്രസീൽ നട്ട് ഓയിൽ: 75% അപൂരിത ഫാറ്റി ആസിഡുകൾ അടങ്ങിയിരിക്കുന്നു, പ്രധാനമായും ഒലിയിക് , ലിനോലെനിക് ആസിഡുകൾ , അതുപോലെ ഫൈറ്റോസ്റ്റെറോൾ , ബീറ്റാ-സിറ്റോസ്റ്റെറോൾ , കൊഴുപ്പിൽ ലയിക്കുന്ന വിറ്റാമിൻ ഇ എന്നിവയിൽ അടങ്ങിയിരിക്കുന്നു . അണ്ടിപ്പരിപ്പ് ആദ്യമായി ആട്ടുമ്പോൾ എക്സ്ട്ര വിർജിൻ എണ്ണ ലഭിക്കും, ഒലിവ് ഓയിലിന് പകരമായി ഇത് ഉപയോഗിക്കാം.
 കശുവണ്ടി എണ്ണ : ഒലിവ് ഓയിലുമായി താരതമ്യപ്പെടുത്താവുന്നതാണ്. ദന്ത അറകളോട് പോരാടുന്നതിന് സഹായിക്കുന്നു.
 ഹാസൽനട്ട് ഓയിൽ : പ്രധാനമായും അതിന്റെ തനതായ സ്വാദിന് വേണ്ടി ഉപയോഗിക്കുന്നു.  ഇതിന്റെ ചെറിയ രേതസ് സ്വഭാവം കാരണം  ചർമ്മസംരക്ഷണത്തിലും ഉപയോഗിക്കുന്നു,.
 മക്കാഡാമിയ ഓയിൽ : നേർത്ത നട്ട് സ്വാദും ഉയർന്ന പുക പോയിന്റും .
 മോങ്കോംഗോ നട്ട് ഓയിൽ: ദക്ഷിണാഫ്രിക്കയിൽ വളരുന്ന ഷിൻസിയോഫൈട്ടൺ റൗട്ടനേനി എന്ന വൃക്ഷത്തിന്റെ വിത്തുകളിൽ നിന്ന് മോങ്കോംഗോ നട്ട് ഓയിൽ (അല്ലെങ്കിൽ മാങ്കെട്ടി ഓയിൽ ) നിർമിക്കുന്നു. വിറ്റാമിൻ ഇ ഉയർന്ന അളവിൽ ഇതിൽ ഉണ്ട് . ചർമ്മസംരക്ഷണത്തിലും ഉപയോഗിക്കുന്നു.
 പെക്കൻ ഓയിൽ : ഒരു ഭക്ഷ്യ എണ്ണയായി ഉപയോഗിക്കുന്നു, പക്ഷേ നല്ല ഗുണനിലവാരമുള്ള എണ്ണയ്ക്ക് പുതിയ പെക്കൺ ആവശ്യമാണ്.
 പൈൻ നട്ട് ഓയിൽ : ഒരു രുചികരമായ പാചക എണ്ണയായി വിൽക്കപ്പെടുന്നു, വിശപ്പ് കുറയ്ക്കാനുള്ള ഔഷധ ഗുണവും ഇതിനുണ്ട്.
 പിസ്ത ഓയിൽ : പച്ച നിറമുള്ള ശക്തമായ സുഗന്ധമുള്ള എണ്ണ.
 വാൾനട്ട് ഓയിൽ : അതിന്റെ തനതായ സ്വാദിന് വേണ്ടി ഉപയോഗിക്കുന്നു,  നവോത്ഥാന ചിത്രകാരന്മാർ ഓയിൽ പെയിന്റുകളിൽ ഇത് ഉപയോഗിച്ചിരുന്നു.
 മത്തങ്ങക്കുരു എണ്ണ 

 സിട്രസ് എണ്ണകൾ 
നിരവധി സിട്രസ് സസ്യങ്ങളിൽ നിന്നും അമർത്തിയ എണ്ണകൾ ഉല്പാദിപ്പിക്കുന്നുണ്ട്. നാരങ്ങ എണ്ണ, ഓറഞ്ച് എണ്ണ എന്നിവ സുഗന്ധഎണ്ണകളായി ഉപയോഗിക്കുന്നു, അമർത്തിയ എണ്ണകൾക്ക് ഈ ഗുണം അസാധാരണമാണ്.Lime oil, for example, is distilled, not pressed. See Jackson, p. 131  സിട്രസ് കുടുംബത്തിലെ പലതിന്റേയും വിത്തുകളിൽ നിന്നും  ഉപയോഗയോഗ്യമായ എണ്ണകൾ ലഭിക്കുന്നു.
കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Sea-buckthorn-oliv.jpg|ലഘുചിത്രം|കടൽ താനിൻറെ ഫലം

 ഗ്രേപ്ഫ്രൂട്ട് വിത്ത് എണ്ണ, ഗ്രേപ്ഫ്രൂട്ട് വിത്ത് എണ്ണഗ്രേപ്ഫ്രൂട്ട്ന്റെ  ( സിട്രസ് × പാരഡിസി ) വിത്തുകളിൽ നിന്ന് വേർതിരിച്ചെടുക്കുന്നു. ഗ്രേപ്പ്ഫ്രൂട്ട് വിത്ത് എണ്ണ 1930 ൽ പരീക്ഷണാത്മകമായി വേർതിരിച്ചെടുക്കുകയും സോപ്പ് നിർമ്മിക്കാൻ അനുയോജ്യമാണെന്ന് കണ്ടെത്തുകയും ചെയ്തു.
 നാരങ്ങ എണ്ണ : നാരങ്ങയുടെ സുഗന്ധത്തിന് സമാനമായ ഒന്നാണ് നാരങ്ങ എണ്ണ . കോൾഡ് പ്രെസ്സ് വഴി ഉല്പാദിപ്പിക്കുന്ന അപൂർവ്വം സുഗന്ധ എണ്ണകളിൽ ഒന്നാണിത്. ഫ്ലേവറിംഗ് ഏജന്റായും  അരോമാതെറാപ്പിയിലും ഉപയോഗിക്കുന്നു.
 ഓറഞ്ച് എണ്ണ ,  വാറ്റിയെടുക്കുന്നതിനു പകരമായി നാരങ്ങഎണ്ണ പോലെ, കോൾഡ് പ്രെസ്സിംഗ് വഴി ഉല്പാദിപ്പിക്കുന്നു. 90% d- ലിമോനെൻ അടങ്ങിയിരിക്കുന്നു.  ഉൽപ്പന്നങ്ങൾ വൃത്തിയാക്കുന്നതിലും സുഗന്ധമുള്ള ഭക്ഷണങ്ങളിലും സുഗന്ധകാരകമായി ഉപയോഗിക്കുന്നു,.

 മത്തൻ, വെള്ളരി എന്നിവയിൽ നിന്നുള്ള എണ്ണകൾ 
വെള്ളരിയിനങ്ങൾ(കുംബളം, ചുരയ്‌ക്ക എന്നിവ), തണ്ണിമത്തൻ, മത്തങ്ങകൾ, സ്ക്വാഷുകൾ തുടങ്ങിയവ കുക്കുർബിറ്റേസീ കുടുംബത്തിലെ അംഗങ്ങൾ  ആണ്. ഈ ചെടികളിൽ നിന്നുള്ള വിത്തുകൾ അവയുടെ എണ്ണയുടെ അളവിൽ ശ്രദ്ധേയമാണ്, പക്ഷേ എണ്ണ വേർതിരിച്ചെടുക്കുന്ന രീതികളെക്കുറിച്ച് വളരെക്കുറച്ച് വിവരങ്ങൾ മാത്രമേ ലഭ്യമായുള്ളൂ. പലപ്പോഴും, ഈ സസ്യങ്ങളെ ഭക്ഷണ ആവശ്യത്തിനായാണ് വളർത്തുന്നത്. ഭക്ഷണമായി ഉപയോഗിക്കുന്നതിന്റെ ഉപോൽപ്പന്നമായി വരുന്ന വിത്തുകളെ എണ്ണകൾ നിർമിക്കാൻ പ്രയോജനപ്പെടുത്തുന്നു .Axtell, "Cucurbitaceae

 കയ്പക്ക എണ്ണ: മോമോഡിക്ക ചരന്തിയയുടെ വിത്തുകളിൽ നിന്ന് കയ്പക്ക എണ്ണ വേർത്തിരിക്കുന്നു. ഇവയിൽ ആല്ഫാ- എലിയോസ്റ്റിയറിക് ആസിഡ് കൂടുതലാണ് . ഇതിന്റെ ആന്റി-കാർസിനോജെനിക് ഹുണങ്ങൾകൾക്കായി നിലവിൽ ഗവേഷണങ്ങൾ നടന്നുവരുന്നു.
 ചുരക്ക എണ്ണ: ഉഷ്ണമേഖലാ പ്രദേശങ്ങളിൽ വ്യാപകമായി വളരുന്ന ലഗെനാരിയ സിസേറിയയുടെ വിത്തുകളിൽ നിന്ന് വേർതിരിച്ചെടുത്ത ചുരക്ക എണ്ണ ഭക്ഷ്യ എണ്ണയായി ഉപയോഗിക്കുന്നു.Axtell, "Bottle gourd"
 കാട്ടുചുരക്ക എണ്ണ :വടക്കേ അമേരിക്കയിടെ തെക്കുപടിഞ്ഞാറൻ മേഖലകളിലെ സ്വദേശിയായ കുക്കുർബിറ്റ ഫോറ്റിഡിസിമ എന്ന വള്ളിച്ചെടിയുടെ വിത്തുകളിൽ നിന്ന് ഇത് വേർത്തിരിക്കുന്നു.
 ബട്ടർ‌നട്ട് സ്‌ക്വാഷ് സീഡ് ഓയിൽ: കുക്കുർബിറ്റ മോസ്‌ചാറ്റയുടെ വിത്തുകളിൽ നിന്നുള്ള ബട്ടർ‌നട്ട് സ്‌ക്വാഷ് സീഡ് ഓയിൽ, സലാഡ് ഡ്രെസ്സിംഗിനും, മാരിനേഷനും, വഴറ്റാനും ഉപയോഗിക്കുന്നു.
 എഗുസിക്കുരു Note that "egusi" is the common name of several species of melons, including Citrullus vulgaris cultivars and Lagenaria sicerari. എണ്ണ: കുക്കുമെറോപ്സിസ് മന്നി നൗഡിൻ വിത്തുകളിൽ നിന്നുള്ള എഗുസി  വിത്ത് എണ്ണയിൽ ലിനോലെയിക് ആസിഡ് അടങ്ങിയിട്ടുണ്ട് .
 മത്തങ്ങക്കുരു എണ്ണ: ഓസ്ട്രിയ, സ്ലൊവേനിയ, ക്രൊയേഷ്യ എന്നിവിടങ്ങളിൽ ഉൽ‌പാദിപ്പിക്കുന്ന ഒരു പ്രത്യേക പാചക എണ്ണയാണിത്. സാലഡ് ഡ്രെസ്സിംഗിലാണ് കൂടുതലും ഉപയോഗിക്കുന്നത്.
 തണ്ണിമത്തൻക്കുരു എണ്ണ:സിട്രുള്ളസ് വൾഗാരിസിന്റെ വിത്തുകളിൽ നിന്ന് ഉൽ‌പാദിപ്പിക്കുന്ന തണ്ണിമത്തൻ വിത്ത് എണ്ണ, പശ്ചിമാഫ്രിക്കയിൽ പരമ്പരാഗതമായി പാചകത്തിൽ ഉപയോഗിക്കുന്നു.

 ഭക്ഷണ അനുബന്ധമായവ 
ധാരാളം എണ്ണകൾ അവയുടെ പോഷകഘടകത്തിനോ ഔഷധ ഫലത്തിനോ വേണ്ടി അനുബന്ധ ഭക്ഷണപദാർത്ഥങ്ങളായി (അല്ലെങ്കിൽ " ന്യൂട്രാസ്യൂട്ടിക്കൽസ് ") ഉപയോഗിക്കുന്നു. ബോറേജ് സീഡ് ഓയിൽ, ബ്ലാക്ക് കറന്റ് സീഡ് ഓയിൽ, ഈവനിംഗ് പ്രിംറോസ് ഓയിൽ എന്നിവയിൽ ഗണ്യമായ അളവിൽ ഗാമാ-ലിനോലെനിക് ആസിഡ് (ജി‌എൽ‌എ) അടങ്ങിയിരിക്കുന്നു.(യഥാക്രമം 23%, 15-20%, 7-10%).

 അകായ് എണ്ണ: ആമസോൺ മേഖലയിലെ പല ഇനം അകായ് പനകളുടെ വിത്തിൽ നിന്ന് വേർത്തിരിക്കുന്നു  
 കറുത്ത വിത്ത് എണ്ണ: നിഗെല്ല സാറ്റിവ വിത്തുകളിൽ നിന്ന് ആട്ടിയെടുക്കുന്നകറുത്ത വിത്ത് എണ്ണയ്ക്ക് പുരാതന ഗ്രീക്ക്, ഏഷ്യൻ, ഇസ്ലാമിക വൈദ്യശാസ്ത്രം എന്നിവയിൽ ഔഷധ ഉപയോഗത്തിന്റെ ഒരു നീണ്ട ചരിത്രമുണ്ട്, അതുപോലെ തന്നെ ഈ എണ്ണ നിലവിലെ മെഡിക്കൽ ഗവേഷണലെ ഒരു വിഷയവുമാണ്.
 ബ്ലാക്ക് കറന്റ് വിത്ത് എണ്ണ: റിബസ് നൈഗ്രത്തിന്റെ വിത്തുകളിൽ നിന്നുള്ള ബ്ലാക്ക് കറന്റ് വിത്ത് എണ്ണ, ഭക്ഷണ സപ്ലിമെന്റായി ഉപയോഗിക്കുന്നു. ഇവയിൽ ഗാമാ-ലിനോലെനിക്, ഒമേഗ -3, ഒമേഗ -6 ഫാറ്റി ആസിഡുകൾ കൂടുതലാണ് .
 ബൊരഗെ വിത്ത് എണ്ണ:  ബൊരഗൊ ഒഫ്ഫിചിനലിസ്  വിത്തുകൾ നിന്ന് വേർത്തിരിക്കുന്നു.
 ഈവനിംഗ് പ്രൈംറോസ് ഓയിൽ:  ഒനൊഥെര ബിയാനിസ് വിത്തുകൾ നിന്ന്  വേർത്തിരിക്കുന്നു. ഗാമ-ലിനോലെനിക് ആസിഡിന്റെ ഏറ്റവും പ്രധാനപ്പെട്ട സസ്യ ഉറവിടമാണിത്,  കാരണം ഇത്  പ്രത്യേകിച്ച്  ആൽഫ-ലിനോലെനിക് ആസിഡ്   ഉൾക്കൊള്ളുന്നില്ല.
 ഫ്ളാക്സ് സീഡ് ഓയിൽ: ലിനം യുസിറ്റാറ്റിസിമത്തിന്റെ വിത്തുകളിൽ നിന്ന് ഫ്ളാക്സ് സീഡ് ഓയിൽ വേർത്തിരിക്കുന്നു   ( ഉണക്കൽ എണ്ണയായി ഉപയോഗിക്കുമ്പോൾ ലിൻസീഡ് ഓയിൽ എന്ന് വിളിക്കുന്നു). ഔഷധമായി ഉപയോഗിക്കാവുന്ന ഇതിൽ ഒമേഗ -3, ലിഗ്നാൻ എന്നിവ ഉയർന്നഅളവിൽ കാണപ്പെടുന്നു . മത്സ്യ എണ്ണയ്ക്ക് തുല്യമായ ഒരു നല്ല ഭക്ഷ്യവസ്തുവാണിത്. എളുപ്പത്തിൽ റാൻസിഡ് സംഭവിക്കുന്നു.

 മറ്റ് ഭക്ഷ്യ എണ്ണകൾ 

 അമരാന്ത് എണ്ണ:  അമരാന്തസ് ക്രൂന്റസ്, അമരാന്തസ് ഹൈപ്പോകോൺഡ്രിയാക്കസ് എന്നിവയുൾപ്പെടെയുള്ള  അമരാന്ത് സസ്യങ്ങളിൽ നിന്ന് ഉല്പാദിപ്പിക്കുന്ന എണ്ണ.  ഉയർന്ന അളവിൽ സ്ക്വാലെൻ, അപൂരിത ഫാറ്റി ആസിഡുകൾ അടങ്ങിയിരിക്കുന്നു .
 ആപ്രിക്കോട്ട് ഓയിൽ: ബദാം എണ്ണയ്ക്ക് സമാനമായ ഒന്നാണ് ആപ്രിക്കോട്ട് ഓയിൽ, ഇത്  സൗന്ദര്യവർദ്ധകവസ്തുക്കളിൽ ഉപയോഗിക്കുന്നു. Originally published in 1931, and republished regularly since.
 ആപ്പിൾ വിത്ത് എണ്ണ, ഉയർന്ന അളവിൽ ലിനോലെയിക് ആസിഡ് അടങ്ങിയിരിക്കുന്ന ഒരു എണ്ണ .
 അര്ഗന് എണ്ണ: അര്ഗനിഅ സ്പിനൊസ വിത്തുകൾ നിന്ന് ഉല്പാദിപ്പിക്കുന്ന എണ്ണ,  മൊറോക്കോയിൽ ഇത് ഒരു ഭക്ഷ്യ എണ്ണ ആണ്  The Targanine  cooperative was founded by Prof. Zoubida Charrouf in the 1990s to help local poor, widowed and divorced women derive an income from producing and exporting high-quality argan oil. See 
 അവോക്കാഡോ ഓയിൽ, ഭക്ഷ്യ എണ്ണ  പ്രധാനമായും സൗന്ദര്യവർദ്ധകവസ്തുക്കളിലും  ഔഷധ വ്യവസായങ്ങളിലും ഉപയോഗിക്കുന്നു., quoted in   ഉയർന്ന പുക പോയിന്റ്  ഇതിന്റെ സവിശേഷതയാണ് .
 ബബാസു എണ്ണ,  അറ്റാലിയ സ്പെഷ്യോസ വിത്തുകൾ നിന്നും ഉല്പാദിപ്പിക്കുന്ന എണ്ണ.  വെളിച്ചെണ്ണക്ക് പകരക്കാരനായി ഉപയോഗിക്കുന്ന ഒരു എണ്ണയാണിത് .
 മുരിങ്ങ എണ്ണ: മോറിംഗ ഒലിഫെറയുടെ വിത്തുകളിൽ നിന്ന് വേർതിരിച്ചെടുക്കുന്നു. ബെഹെനിക് ആസിഡ് കൂടുതലാണ് . വളരെ സ്ഥിരതയുള്ള ഭക്ഷ്യ എണ്ണ. ജൈവ ഇന്ധനത്തിനും അനുയോജ്യം. 
 ബോർണിയോ ടാലോ നട്ട് എണ്ണ:  ഷൂറിയ  എന്ന ഇനം മുന്തിയ  ഫലത്തിൽ നിന്ന് വേർതിരിച്ചെടുത്ത എണ്ണ. കൊക്കോ വെണ്ണയ്ക്ക് പകരമായി ഉപയോഗിക്കാം, ഈ മരം സാധാരണയുള്ള സ്ഥലങ്ങളിൽ സോപ്പ്, മെഴുകുതിരികൾ, സൗന്ദര്യവർദ്ധകവസ്തുക്കൾ, മരുന്നുകൾ എന്നിവ ഉണ്ടാക്കാൻ ഉപയോഗിക്കുന്നു.Axtell, "Borneo tallow nut
 കേപ് ചെസ്റ്റ്നട്ട് ഓയിൽ: ആഫ്രിക്കയിൽ ചർമ്മസംരക്ഷണത്തിനായി ഉപയോഗിക്കുന്ന പ്രശസ്തമായ എണ്ണയാണ് കേപ് ചെസ്റ്റ്നട്ട് ഓയിൽ, യാങ്കു ഓയിൽ എന്നും അറിയപ്പെടുന്നു.
 കരോബ് പോഡ് ഓയിൽ: അസാധാരണമായ അളവിൽ അവശ്യ ഫാറ്റി ആസിഡുകൾ ഉള്ള കരോബിൽ നിന്നു ഉല്പാദിപ്പിക്കുന്ന എണ്ണയാണ് കരോബ് പോഡ് ഓയിൽ (അൽഗറോബ ഓയിൽ).
 കൊക്കോ വെണ്ണ, കൊക്കോ വിത്തിൽ നിന്ന് ഉല്പാദിപ്പിക്കുന്ന എണ്ണ, ചോക്ലേറ്റ് നിർമ്മാണത്തിൽ ഉപയോഗിക്കുന്നു, അതുപോലെ ചില തൈലം കോസ്മറ്റിക് എന്നിവയിലും ഉപയോഗിക്കുന്നു; ചിലപ്പോൾ തിയോബ്രോമ ഓയിൽ എന്നും അറിയപ്പെടുന്നു 
 കോക്ക്ല്ബർ എണ്ണ: സാന്തിയം ജനുസ്സിൽപ്പെട്ട സസ്യങ്ങളിൽ നിന്ന് ഉല്പാദിപ്പിക്കുന്ന എണ്ണ.  പോപ്പീസീഡ് എണ്ണക്ക് സമാനമായ ഗുണങ്ങളാണ്, രുചി മണം എന്നിവ സൂര്യകാന്തി എണ്ണക്ക് സമാനമാണ്.
 കോഹൂൺ ഓയിൽ, ലൂബ്രിക്കന്റായും പാചകത്തിനും സോപ്പ് നിർമ്മാണത്തിനും വിളക്ക് എണ്ണയായും ഉപയോഗിക്കുന്ന ഈ എണ്ണ അറ്റാലിയ കോഹൂൺ (കോഹൂൺ പാം) ൽ നിന്നുള്ളതാണ്.

കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Ceratonia_siliqua_green_pods.jpg|ഇടത്ത്‌|ലഘുചിത്രം|കരോബ് പോഡ് ഓയിൽ നിർമിക്കാൻ ഉപയോഗിക്കുന്ന കരോബ് വിത്തു കായ്കൾ, 

 പ്രൂൺ കേർണൽ ഓയിൽ: രുചികരമായ ഒരു  പാചക എണ്ണയായി വിപണനം ചെയ്യപ്പെടുന്നു  പീച്ച് കേർണൽ ഓയിലിന് സമാനമാണ്.
 കിനോവ എണ്ണ, ധാന്യ എണ്ണക്ക് സമാനമായ ഘടനയുള്ള ഒരു എണ്ണ .
 റാംതിൽ എണ്ണ,  ഗുയിസോട്ടിയ അബിസിനിക്ക (നൈജർ പയർ) സസ്യങ്ങളിൽ നിന്ന് ഉല്പാദിപ്പിക്കുന്ന എണ്ണ. ഇന്ത്യ ആൻഡ് എത്യോപ്യ എന്നീ രാജ്യങ്ങളിൽ ഉല്പാദിപ്പിക്കുന്നു .
 അരി തവിട് എണ്ണ : ഉയർന്ന താപനിലയുള്ള പാചകത്തിന് അനുയോജ്യമായ എണ്ണ, ഉയർന്ന സ്ഥിരതയുള്ള പാചക- സാലഡ് എണ്ണയുമാണ് അരി തവിട് എണ്ണ . ജൈവ ഇന്ധനമെന്ന നിലയിലും ഇതിന് സാധ്യതയുണ്ട്.
 റോയൽ ഓയിൽ: ഹിമാലയത്തിൽ വളരുന്ന, ഭക്ഷ്യയോഗ്യമായ കാട്ടു-കുറ്റിച്ചെടിയായ പ്രിൻസെപിയ യൂട്ടിലിസിന്റെ വിത്തുകളിൽ നിന്ന് ഉല്പാദിപ്പിക്കുന്ന റോയൽ ഓയിൽ, നേപ്പാളിൽ ഔഷധമായി ഉപയോഗിക്കുന്നു .

 ജൈവ ഇന്ധനത്തിന് ഉപയോഗിക്കുന്ന എണ്ണകൾ 

 മൾട്ടി പർപ്പസ് ഓയിലുകളിൽ ജൈവ ഇന്ധനമായും ഉപയോഗിക്കുന്നവ 

 ജൈവ ഇന്ധനമായി മാത്രം ഉപയോഗിക്കുന്ന ഭക്ഷ്യയോഗ്യമല്ലാത്ത എണ്ണകൾ 

 ഡ്രയിംഗ് എണ്ണകൾ 
സാധാരണ ഊഷ്മാവിൽ ഉണങ്ങി കട്ടിയാകുന്ന സസ്യ എണ്ണകളാണ് ഡ്രയിംഗ് ഓയിൽ അഥവാ ഉണങ്ങുന്ന എണ്ണകൾ. അത്തരം എണ്ണകൾ ഓയിൽ പെയിന്റുകളുടെ അടിസ്ഥാനമായും, മറ്റ് പെയിന്റ് വുഡ് ഫിനിഷിംഗ് ജോലികളിലും ഉപയോഗിക്കുന്നു. ഇവിടെ ലിസ്റ്റുചെയ്തിരിക്കുന്ന എണ്ണകൾക്ക് പുറമേ, വാൽനട്ട്, സൂര്യകാന്തി, ചെണ്ടൂരകം എണ്ണ എന്നിവയും ഉണങ്ങുന്ന എണ്ണകളായി കണക്കാക്കപ്പെടുന്നു.

 ദമ്മർ എണ്ണ: കനേറിയം സ്ട്രിക്റ്റം ത്തിൽ  നിന്നും  എല്പാദിപ്പിക്കുന്ന എണ്ണ പെയിന്റുകളിൽ  ഓയിൽ ഡ്രയിംഗ് ഏജന്റ് ആയി ഉപയോഗിക്കുന്നു . (Mentions the use of dammar oil in marine paints) വിളക്ക് എണ്ണയായും ഇത് ഉപയോഗിക്കാം .Database of Oil Yielding Plants
 ലിൻസീഡ്  എണ്ണ: ഒരു പോളിമർ എന്ന നിലയിൽ ലിൻസീഡ് ഓയിലിന്റെ ഗുണങ്ങൾ അതിനെ മരം ഫിനിഷിംഗിനും ഓയിൽ പെയിന്റുകളിലും ലിനോലിയം നിർമ്മിക്കുന്നതിലും പുട്ടിയിലും ഉപയോഗിക്കാൻ അതിനെ വളരെ അനുയോജ്യമാണ്. ഭക്ഷണത്തിലോ ഔഷധത്തിലോ ഉപയോഗിക്കുമ്പോൾ, ലിൻസീഡ് ഓയിലിനെ ഫ്ളാക്സ് സീഡ് ഓയിൽ എന്നാണ് വിളിക്കുന്നത്.
 പോപ്പിസീഡ് ഓയിൽ: ലിൻസീഡ് ഓയിലിന്റെ ഉപയോഗത്തിന് സമാനമാണ് ഇതും, പക്ഷേ മികച്ച നിറ സ്ഥിരത ഇവയ്ക്കുണ്ട്.
 സ്റ്റില്ലിംഗിയ ഓയിൽ ( ചൈനീസ് വെജിറ്റബിൾ ടാലോ ഓയിൽ എന്നും വിളിക്കുന്നു): സപിയം സെബിഫെറത്തിന്റെ വിത്തുകളിൽ നിന്ന് ലായകത്തിലൂടെ ലഭിക്കുന്ന ഒന്നാണിത്. പെയിന്റുകളിലും വാർണിഷുകളിലും ഡ്രൈയിംഗ് ഏജന്റായി ഉപയോഗിക്കുന്നു.Axtell, "Chinese vegetable tallow
 ടംഗ് ഓയിൽ: വ്യാവസായിക ലൂബ്രിക്കന്റും വളരെ ഫലപ്രദവുമായ ഡ്രൈയിംഗ് ഏജന്റായി ഉപയോഗിക്കുന്ന ഒന്നാണ് ടംഗ് ഓയിൽ . ലിൻസീഡ് ഓയിലിന് പകരമായി ഉപയോഗിക്കുന്നു.
 വെർനോണിയ എണ്ണ:  വെർനോണിയ ഗാലമെൻസിസിന്റെ വിത്തുകളിൽ നിന്നാണ് വെർനോണിയ എണ്ണ ഉത്പാദിപ്പിക്കുന്നത്. ഇതിൽ 73–80% വെർനോളിക് ആസിഡ് അടങ്ങിയതാണ്, ഇത് പശകൾ, വാർണിഷുകൾ, പെയിന്റുകൾ, വ്യാവസായിക കോട്ടിംഗുകൾ എന്നിവ നിർമ്മിക്കുന്നതിനാവശ്യമായ എപോക്സികൾ നിർമ്മിക്കാൻ ഉപയോഗിക്കാം.

 മറ്റ് എണ്ണകൾ 

 അമുർ കോർക് വിത്തെണ്ണ:  ഫെല്ലോഡെൻഡ്രോൺ അമ്യൂറെൻസെ (Phellodendron amurense) എന്ന സസ്യത്തിൽനിന്ന്   ഉല്പാദിപ്പിക്കുന്ന ഈ എണ്ണ അതിന്റെ കീടനാശിനി കഴിവുകൾക്ക് പ്രശസ്തമാണ്.
 ആർട്ടിചോക് എണ്ണ, ആർട്ടിചോക്ക് ഫലത്തിന്റെ വിത്തിൽനിന്നും ഉല്പാദിപ്പിക്കുന്ന ഈ എണ്ണ സോപ്പ്, ഷാമ്പൂ, റെസിൻ, ഷൂ പ്പോളിഷ് തുടങ്ങിയവയുടെ നിർമ്മാണത്തിന് ഉപയോഗിക്കുന്നു.
 മുറുമുറു വെണ്ണ: Astrocaryum murumuru എന്ന പങ്കുരുവിൽ നിന്ന് ഉല്പാദിപ്പിക്കുന്ന ഈ എണ്ണ  സൗന്ദര്യ സംരക്ഷണ വസ്തുക്കൾ, ലോഷനുകൾ. ക്രീമുകൾ. സോപ്പുകൾ, കേശസംരക്ഷണ തൈലങ്ങൾ ഷാമ്പൂ, മോയ്ശ്ചറൈസർ എന്നിങ്ങനെ അനവധി വസ്തുക്കളുടെ നിർമ്മാണത്തിന് ഉപയോഗിക്കുന്നു.PLANTAS DA AMAZÔNIA PARA PRODUÇÃO COSMÉTICA: uma abordagem química - 60 espécies do extrativismo florestal não-madeireiro da Amazônia / Floriano Pastore Jr. (coord.); Vanessa Fernandes de Araújo [et. al.];– Brasília, 2005. 244 p.
 ഓടൽ എണ്ണ.   ബാലനൈസ് ഈജിപ്റ്റിയാക്ക (Balanites aegyptiaca) എന്ന സസ്യത്തിൽ നിന്ന് ഉല്പാദിപ്പിക്കുന്നു.
 ബ്ലാഡെർപോഡ് എണ്ണ,  വടക്കേ അമേരിക്കൻ സസ്യമായ ഫൈസാരിയ ഫെന്ദ്ലേരി (Physaria fendleri) യുടെ വിത്തിൽനിന്ന് ഉല്പാദിപ്പിക്കുന്ന ഈ എണ്ണ ലെസ്ക്വെറോളിക് ആസിഡിനാൽ സമൃദ്ധമാണ്. ആവണക്കെണ്ണ്ക്ക് പകരമായും ചിലപ്പോൾ ഇത് ഉപയോഗപ്പെടുത്താറുണ്ട്.

 അവലംബം 

കുറിപ്പുകൾ

കുറിപ്പുകൾ

വർഗ്ഗം:എണ്ണകൾ
വർഗ്ഗം:പട്ടികകൾ